Xarrada-col·loqui entre Quico Fernández i Joan Ribó per a explicar la relació entre Sagunt i València
07 de gener 2019

​![](/media/jxkgbrh5/89_c_coloquio.jpg)  
  

Els ajuntaments de Sagunt i València han organitzat una xarrada-col·loqui per a posar en comú la relació entre totes dos ciutats en este moment. Esta iniciativa, amb el nom ‘Un port, dos ciutats’, comptarà amb la participació de tots dos alcaldes, Quico Fernández i Joan Ribó. Se celebrarà este dimecres, 9 de gener, a les 19 hores, en el Centre Cívic Antic Sanatori del Port de Sagunt, i podran participar-hi tots els que assistisquen. Quico Fernández ha explicat que han pensat organitzar est acte "**per a explicar quina és la relació que tenen en estos moments Sagunt i València, els interessos comuns i quines qüestions són les que poden beneficiar a les dos ciutats**". 

  

L'alcalde de Sagunt ha indicat que encara que Sagunt estiga fora de l'àrea metropolitana, “**tenim una situació de proximitat i hi ha certes qüestions que ens interessen com l'assumpte del transport. A més compartim un port, és la mateixa autoritat portuària, i per això hem d'abordar molts problemes de manera conjunta per al benefici dels nostres ciutadans**". 

  

Fernández ha qualificat de "**magnífica**" la relació entre tots dos ajuntaments i ha explicat que per això "**volem traslladar als ciutadans com s'està enfocant esta relació entre Sagunt i València perquè siga beneficiosa per a les dos ciutats**".

​  

*   [](http://www.facebook.com/sharer.php?u=https://aytosagunto.es/va/actualitat/xarrada-col-loqui-entre-quico-fernández-i-joan-ribó-per-a-explicar-la-relació-entre-sagunt-i-valència/ "Facebook")
*   [](http://twitter.com/share?url=https://aytosagunto.es/va/actualitat/xarrada-col-loqui-entre-quico-fernández-i-joan-ribó-per-a-explicar-la-relació-entre-sagunt-i-valència/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/xarrada-col-loqui-entre-quico-fernández-i-joan-ribó-per-a-explicar-la-relació-entre-sagunt-i-valència/ "Linked In")
*   [](mailto:?body=https://aytosagunto.es/va/actualitat/xarrada-col-loqui-entre-quico-fernández-i-joan-ribó-per-a-explicar-la-relació-entre-sagunt-i-valència/)